b'\n_START_ARTICLE_\nIzomorfizem grafov\n_START_SECTION_\nRazli\xc4\x8dice grafov\n_START_PARAGRAPH_\nV zgornji definiciji so mi\xc5\xa1ljeni neusmerjeni neozna\xc4\x8deni neute\xc5\xbeeni grafi. Pojem izomorfizma se lahko uporabi tudi na vse druge razli\xc4\x8dice pojma grafa z dodajanjem zahtev za ohranitev odgovarjajo\xc4\x8dih dodatnih elementov strukture: smeri lokov, te\xc5\xbee povezav, itd. z naslednjo izjemo.\n_START_SECTION_\nIzomorfizem ozna\xc4\x8denih grafov\n_START_PARAGRAPH_\nZa ozna\xc4\x8dene grafe se rabita dve definiciji._NEWLINE_Po eni definiciji je izomorfizem bijektivna preslikava to\xc4\x8dk, ki ohranja povezave in hkrati ohranja oznake._NEWLINE_Po drugi definiciji je izomorfizem bijektivna preslikava to\xc4\x8dk, ki ohranja povezave in ohranja ekvivalen\xc4\x8dne razrede oznak, to\xc4\x8dke z ekevivalentnimi (oziroma enakimi) oznakami se preslikajo v to\xc4\x8dke z ekvivalentnimi oznakami in obratno, enako z oznakami povezav._NEWLINE_Graf  z dvema to\xc4\x8dkama, ozna\xc4\x8denima z 1 in 2, ima na primer en avtomorfizem po prvi definiciji in dva avtomorfizma po drugi definiciji._NEWLINE_Druga definicija se privzema v dolo\xc4\x8denih primerih, ko imajo grafi edinstvene oznake obi\xc4\x8dajno vzete iz mno\xc5\xbeice celih \xc5\xa1tevil 1,...,n, kjer je n \xc5\xa1tevilo to\xc4\x8dk grafa, ki se rabijo le za enoli\xc4\x8dno ozna\xc4\x8ditev to\xc4\x8dk. V tak\xc5\xa1nih primerih sta dva ozna\xc4\x8dena grafa izomorfna, \xc4\x8de sta izomorfna odgovarjajo\xc4\x8da osnovna neozna\xc4\x8dena grafa, druga\xc4\x8de bi bila definicija izomorfizma trivialna.\n_START_SECTION_\nWhitneyjev izrek\n_START_PARAGRAPH_\nWhitneyjev izrek izomorfizma grafov, ki ga je podal Hassler Whitney, pravi, da sta dva povezana grafa izomorfna, \xc4\x8de in samo \xc4\x8de sta izomorfna njuna povezavna grafa, z eno izjemo: K\xe2\x82\x83, polnega grafa na 3-to\xc4\x8dkah in polnega dvodelnega grafa K1,3 (\xc5\xa1ape), ki med seboj nista izomorfna, njun povezavni graf pa je K\xe2\x82\x83. Whitneyjev izrek se lahko posplo\xc5\xa1i na hipergrafe.'